শম্ভু মিত্র
শম্ভু মিত্রের জন্ম কলকাতার ভবানীপুর অঞ্চলে মাতামহ ডাঃ আদিনাথ বসুর গৃহে। তাঁর পিতার নাম শরৎকুমার বসু ও মাতার নাম শতদলবাসিনী দেবী। শম্ভু মিত্রের পৈতৃক নিবাস ছিল হুগলি জেলার কলাছাড়া গ্রামে। বালিগঞ্জ গভর্নমেন্ট স্কুলে বিদ্যালয় শিক্ষা সমাপ্ত করে ভরতি হন সেন্ট জেভিয়ার্স কলেজে। তবে কলেজের পাঠ সমাপ্ত করেননি। ১৯৩৯ সালে রংমহলে যোগদানের মাধ্যমে বাণিজ্যিক নাট্যমঞ্চে তাঁর পদার্পণ। পরে যোগ দিয়েছিলেন মিনার্ভায়। নাট্যনিকেতনে "কালিন্দী" নাটকে অভিনয়ের সূত্রে সেযুগের কিংবদন্তি নাট্যব্যক্তিত্ব শিশিরকুমার ভাদুড়ীর সঙ্গে আলাপ হয়। পরবর্তীকালে শিশিরকুমার ভাদুড়ীর প্রযোজনায় "আলমগীর" নাটকে অভিনয়ও করেছিলেন। কিন্তু এই সময় থেকেই শিশিরকুমারের থেকে আলাদা সম্পূর্ণ নিজস্ব এক নাট্যঘরানা তৈরিতে উদ্যোগী হন শম্ভু মিত্র।
নাগা চৈতন্য
চৈতন্য ১৯৮৬ সালের ২৩ নভেম্বর তামিলনাড়ুর রাজধানী চেন্নাইয়ে জন্মগ্রহণ করেন ৷ তার বাবা হলেন জনপ্রিয় অভিনেতা ও উদ্যোক্তা আক্কিনেনি নাগার্জুনা, যিনি অভিনেতা আক্কিনেনি নাগেশ্বর রাওয়ের পুত্র এবং তার মায়ের নাম লক্ষ্মী ডাগ্গুবাতি, যিনি প্রযোজক ডি. রামানাইডুয়ের কন্যা ৷ তার মামা ডাগ্গুবাতি ভেঙ্কটেশ এবং মামাতো ভাই রানা ডাগ্গুবাতি, চাচাতো ভাই সুমন্ত ও সুশান্তও অভিনেতা ৷ চৈতন্য যখন ছোট্ট শিশু, তখন তার বাবা-মায়ের বিচ্ছেদ হয়ে যায় এবং পরবর্তীতে তারা উভয়ই অন্য ব্যক্তিকে বিয়ে করেন ৷ একদিকে নাগার্জুনা বিয়ে করেন প্রাক্তন অভিনেত্রী অমলা মুখার্জীকে, অন্যদিকে লক্ষ্মী বিয়ে করেন শরৎ বিজয়রাঘবনকে, যিনি পেশায় একজন কর্পোরেট কার্যনির্বাহী ৷ চৈতন্যর বাবা এবং সৎ মায়ের সংসারে তার একটি অর্ধ-ভ্রাতা রয়েছে, তার নাম অখিল আক্কিনেনি